નવાઈની વાત છે કે ત્રણે પ્રકારના દેશમાંથી સફળ વ્યક્તિઓ આવે છે. જેમ કે ગમે તેટલી ટ્રેનિંગ છતાં અમેરિકનો અને યુરોપિયનો કેન્યા, જમૈકા કે ઈથોપિયાના દોડવીરોને હંફાવી શકતા નથી. ટ્રેનિંગથી જેટલા ગાયકો અને રિધમિસ્ટો જન્મે છે એનાથી વધુ ટેલેંટેડ કલાકારો આફ્રિકા જેવા દેશોમાં કુદરતી રીતે પાકે છે. અંગ્રેજીનું શિક્ષણ આપણા દેશમાં ગુણવત્તા વગરનું હોવા છતાં ભારતીય મગજને સ્પેલિંગની હરીફાઈમાં કોઈ હરાવી શકતું નથી. પદ્ધતિસરના અને પદ્ધતિ વગરના બન્ને પ્રકારના ઉછેરથી સફળતા કે નિષ્ફળતા મળી શકે.